El Mercat Municipal L’Almara servirà a domicili les compres realitzades per telèfon als veïns més vulnerables
2025-07-24

La solidaritat està sempre present a Burjassot i, més si cap, davant la situació que està vivint el municipi, igual que la resta del món, per la crisi del coronavirus.

Des del Mercat Municipal L’Almara, diferents comerços s’han unit per a ajudar a aquelles persones que no poden eixir de casa per a realitzar les seues compres d’alimentació, per ser dependents, col·lectius de risc o necessitar d’ajuda per a poder desplaçar-se.

Així, aquestes persones poden fer les seues compres via telefònica i, després de realitzar les seues comandes als diferents llocs adherits a aquesta iniciativa, els comerciants del Mercat es coordinen per a fer-los arribar la compra a casa. Així mateix, les persones que sí que puguen desplaçar-se fins al Mercat, tenen també la possibilitat de fer les seues compres via WhatsApp o telefonant als llocs. Aquests els prepararan les seues comandes i quan arriben al mercat tan sols hauran de pagar i recollir la seua compra, ja preparada.

Els llocs que s’han adherit a la iniciativa de portar la compra a casa són:
Paqui fruites i verdures: 627 74 39 69
Mónica Pollería: 655 46 09 00
Croissanteria Loles: 675 64 79 30
Salazones Goya: 666 52 61 55
Leandro Carnicería: 655 75 81 60
Verdulería Amparo Roca: 600 46 96 15
Pollería Badía: 676 47 97 04
Pescadería Nacho: 651 88 59 28

A més, en Carnisseria de Poltre Elvira es poden realitzar els encàrrecs via WhatsApp, en el 655 85 65 56 i els tindrà preparats per a recollida a l’hora que es quede amb el comerç.